hotchpotch/miracl-hf-unified huggingface dataset:
ऐब्टाबाद
ऐब्टाबाद (उर्दू: ) या अबट्टाबाद या अबटाबाद पाकिस्तान के ख़ैबर-पख़्तूनख़्वा राज्य के हज़ारा क्षेत्र में स्थित एक शहर है। यह नगर इस्लामाबाद से ५० किमी (३१ मील) उत्तर-पश्चिम और पेशावर से १५० किमी (९३ मील) पूर्व ओराश घाटी में ४,१२० फ़ुट (१,२६० मीटर) की ऊँचाई पर बसा हुआ है। ऐब्टाबाद शहर ऐब्टाबाद ज़िले की राजधानी है। यह शहर पूरे पाकिस्तान में अपने लुभावने मौसम, श्रेष्ठ विद्यापीठों और बहुत से फ़ौजी संस्थानों के लिए मशहूर है।
ऐब्टाबाद का नाम अंग्रेज़ी फ़ौज के मेजर जेम्स ऐब्बट (James Abbot) पर रखा गया, जिसने पंजाब पर अंग्रेज़ी क़ब्ज़ा हो जाने के बाद जनवरी १८५३ में इस शहर की नीव रखी। वह पंजाब के हज़ारा क्षेत्र का १८४९ से अप्रैल १८५३ तक डिप्टी कमीश्नर था। ऐब्टाबाद जल्द ही हज़ारा क्षेत्र का प्रशासन केंद्र बन गया। यहाँ एक बड़ी फ़ौजी छावनी बने गयी जो अभी तक चली आ रही है। १९०१ में शहर और छावनी मिलकर ऐब्टाबाद की कुल आबादी ७,७६४ थी। १९११ तक यह बढ़कर ११,५०६ हो गयी। २००५ में इसकी अनुमानित जनसँख्या १,२०,८८८ थी। आजकल इसे इस्लामाबाद के बाहरी इलाक़ा का हिस्सा भी माना जाता है।
१ मई २०११ को ओसामा बिन लादेन ऐब्टाबाद में एक बड़ी कोठी में छुपा हुआ पाया गया और अमेरिकी छापामारों ने उसे वहीँ मार गिराया।
१९९८ की जनगणना में यहाँ पर ८१,००० लोग रह रहे थे जिनमें से ९४.२६% की मातृभाषा पंजाबी की हिन्दको उपभाषा थी। यहाँ के बहुत से लोग उर्दू और अंग्रेज़ी भी समझते हैं। कुछ पश्तो और पंजाबी की पोटोहारी उपभाषा बोलने वाले भी यहाँ रहते हैं।
पतझड़ और बसंत में यहाँ का मौसम अच्छा रहता है और हलकी गर्मी पड़ सकती है। गरमियों में दुपहर का तापमान ३०° सेंटीग्रेड से ऊपर कम ही जाता है। सर्दियों में तापमान शून्य से कम भी कभी-कभार ही होता है। जनवरी के महीने में कभी-कभी हलकी बर्फ़ पड़ जाती है।
ऐब्टाबाद का शहर सरबन नाम के पहाड़ों से घिरा हुआ है। सरबन पहाड़ों में एक "शिमला पहाड़ी" मशहूर है जहाँ बहुत से पर्यटक ऐब्टाबाद नगर का ऊपर से दृश्य देखने जाते हैं।
डेरा बुगती
बलोचिस्तान, पाकिस्तान का नगर।
कानपुर (बलोचिस्तान)
बलोचिस्तान, पाकिस्तान का नगर।
नघा कलात
बलोचिस्तान, पाकिस्तान का नगर।
नौरोज़ कलात
बलोचिस्तान, पाकिस्तान का नगर।
किला अब्दुल्लाह
बलोचिस्तान, पाकिस्तान का नगर।
किला सफेद
बलोचिस्तान, पाकिस्तान का नगर।
किला सैफुल्लाह
बलोचिस्तान, पाकिस्तान का नगर।
शाहपुर
बलोचिस्तान, पाकिस्तान का नगर।
शाहपर,एक छोटा कस्बा है,जो बैतूल जिले की एक तहसील है जिससे होकर रास्ट्रीय राजमार्ग 69 गुजरता है।।शाहपुर,मचना नदी के किनारे बसा एक कस्बा है।।बरबटपुर नामक रेलवे स्टेशन स्थित है।।
शबाज़ कलात
बलोचिस्तान, पाकिस्तान का नगर।
उज़्बेकिस्तान
एशिया के केन्द्रीय भाग में स्थित एक देश है जो चारो ओर से जमीन से घिरा है। इतना ही नहीं, इसके चहुँदिश के देश की खुद भी समुद्र तक कोई पहुँच नहीं है। इसके उत्तर में कज़ाख़िस्तान, पूरब में ताज़िकिस्तान दक्षिण में तुर्कमेनिस्तान और अफ़गानिस्तान स्थित है। यह 1991 तक सोवियत संघ का एक घटक था। उज़्बेकिस्तान के प्रमुख शहरों में राजधानी ताशकंत के अलावा समरकंद तथा बुख़ारा का नाम प्रमुखता से लिया जा सकता है। यहाँ के मूल निवासी मुख्यतः उज़्बेक नस्ल के हैं, जो बोलचाल में उज्बेक भाषा का प्रयोग करते हैं।
मानववास यहाँ पर ईसा के 2000 साल पहले से है। ऐसा माना जाता है कि आज के उज़्बेकों ने वहाँ पर पहले से बसे आर्यों को विस्थापित कर दिया। सन् 327 ईसापूर्व में सिकंदर जब विश्व विजय (जो वास्तव में फ़ारस विजय से ज्यादा अधिक नहीं थी) पर निकला तो यहाँ उसे बहुत प्रतिरोध का सामना करना पड़ा। उसने यहाँ की राजकुमारी रोक्साना से शादी भी की पर युद्ध में उसे बहुत फ़ायदा नहीं हुआ। सिकंदर के बाद ईरान के पार्थियन तथा सासानी साम्राज्य का अंग यह आठवीं सदी तक रहा। इसके बाद अरबों ने ख़ुरासान पर कब्जा कर लिया और क्षेत्र में इस्लाम का प्रचार हुआ।
नौंवी सदी में यह सामानी साम्राज्य का अंग बना। सामानियों ने पारसी धर्म त्यागकर सुन्नी इस्लाम को आत्मसात किया। चौदहवीं सदी के अंत में यह तब महत्वपूर्ण क्षेत्र बन गया जब यहाँ तैमूर लंग का उदय हुआ। तैमूर ने मध्य और पश्चिमी एशिया में अद्भुत सफ़लता पाई। तैमूर ने उस्मान (ऑटोमन) सम्राट को भी हरा दिया था। उन्नीसवीं सदी में यह बढ़ते हुए रूसी साम्राज्य और 1924 में सोवियत संघ का सदस्य का अंग बना। 1991 में इसने सोवियत संघ से आजादी हासिल की।
उज़बेकिस्तान प्रशासनिक रूप से १२ प्रान्तों और एक स्वशासित गणतंत्र में बंटा हुआ है। इनके अलावा राजधानी ताशकंत को भी एक स्वतन्त्र शहर का दर्जा प्राप्त है। उज़बेक भाषा में प्रान्तों को कई अरब देशों और अफ़्ग़ानिस्तान की तरह विलायत बुलाया जाता है हालांकि इसका उज़बेक उच्चारण 'विलोयत' है। सभी प्रांत आगे जिलों में बंटे हुए हैं जिन्हें उज़बेक भाषा में 'तूमन' कहा जाता है। ध्यान दें कि यह तूमन शब्द मंगोल भाषा से लिया गया है और मध्यकालीन मंगोल साम्राज्य में यह सेना कि ईकाई हुआ करती थी। कुल मिलाकर पूरे देश में १६० तूमन हैं।
किर्गिज़स्तान
किर्ग़िज़स्तान, आधिकारिक तौर पर किर्ग़िज़ गणतंत्र, मध्य एशिया में स्थित एक देश है। चारों तरफ जमीन और पहाड़ियों से घिरे इस देश की सीमा उत्तर में कज़ाख़िस्तान, पश्चिम में उज़्बेकिस्तान, दक्षिण पश्चिम में ताजिकिस्तान और पूर्व में चीन से मिलती है। "किरगिज़", जिससे देश का नाम पड़ा है, शब्द की उत्पति मूलतः "चालीस लड़कियां" या फिर "चालीस जनजातियां" मानी जाती है। जो संभवतः महानायक मानस की ओर इंगित करती हैं, जिन्होंने किंवदंती के अनुसार, खितान के खिलाफ चालीस जनजातियों को एकजुट किया था। किर्ग़िज़स्तान के झंडे में सूर्य की चालीस किरणें मानस के इन्हीं चालीस जनजातियों का प्रतीक हैं।
डेविड सी। किंग के अनुसार, वर्तमान किर्गिस्तान में सिथियन शुरुआती निवासी थे।
मंगोलियाई द्वारा 17 वीं शताब्दी में, मंचूरियन किंग राजवंश द्वारा 18 वीं शताब्दी के मध्य में, और 19 वीं शताब्दी के शुरुआती दिनों में कोकंद के उज़बेक खानटे द्वारा किर्गिज़ जनजातियों को हटा दिया गया था।
भूगोल
किर्गिज गणराज्य का कुल क्षेत्रफल 198500 वर्ग किलोमीटर है जिसमें से 65 प्रतिशत तयानि शान और पामीर के पर्वतीय क्षेत्र हैं। 1606 मीटर की ऊंचाई पर असम्यक कौल की खारी झील स्थित है जो दुनिया में इस प्रकार की दूसरी सब से बड़ी झील है। गुरग़ीज़ी भाषा में इस के मानी "गर्म झील" हैं क्योंकि इतने बर्फ़ानी इलाके में और इस ऊंचाई पर होने के बावजूद यह साल भर जमती नहीं है। इस नमकीन झील के इतर, यह क्षेत्र, अन्य मध्य एशियाई राष्ट्रों के प्रकार ही पूर्ण रूप से शुष्क जलवायु वाला है। इस की सीमा किसी समुंद्र से नहीं मिलतीं।
यहाँ स्वर्ण और अन्य बहुमूल्य खनिज सीमित मात्रा में प्रस्तुत हैं। पहाड़ों से घिरे हुए इस देश में मात्र 8 प्रतिशत क्षेत्र ही कृषि योग्य है, जो कि नदियों की घाटियों में है।। इन घाटियों में से किर्गिजिया की दो बड़ी नदियाँ , कारओ- नदी (काली नदी) और नारीन गुज़रते हैं। इन के संगम से सियाओ नदी निकलती है।
रूसी विजय
उन्नीसवीं शताब्दी के उत्तरार्ध में, किर्गिस्तान का पूर्वी भाग, जो मुख्य रूप से इस्किक-कुल क्षेत्र है, को तारबागताई की संधि के माध्यम से किंग चीन द्वारा रूसी साम्राज्य को सौंप दिया गया था। क्षेत्र, जिसे तब रूसी में "किर्गिज़िया" के रूप में जाना जाता था, को औपचारिक रूप से 1876 में साम्राज्य में शामिल किया गया था। रूसी अधिग्रहण को कई विद्रोहों के साथ मिला था, और किर्गिज़ के कई लोगों ने पामीर पर्वत और अफगानिस्तान को स्थानांतरित करने का विकल्प चुना था।
सोवियत किर्गिस्तान
सोवियत सत्ता शुरू में 1919 में इस क्षेत्र में स्थापित की गई थी, और कारा-किर्गिज़ ऑटोनॉमस ओब्लास्ट रूसी एसएफएसआर के भीतर बनाया गया था (वाक्यांश कारा-किर्गिज़ का उपयोग किया गया था जब तक कि 1920 के मध्य तक रूसियों ने उन्हें कज़ाकों से अलग करने के लिए, जो भी थे किर्गिज़ के नाम से जाना जाता है)। 5 दिसंबर 1936 को, Kirghiz सोवियत समाजवादी गणराज्य सोवियत संघ के एक घटक संघ गणराज्य के रूप में स्थापित किया गया था।
किर्गिस्तान की जनसंख्या पिछले कुछ दशकों में 60 लाख के पर पहुंच चुकी है किर्गिस्तान में इस्लाम मुख्य धर्म है, लेकिन संविधान धर्म की स्वतंत्रता की गारंटी देता है। किर्गिस्तान इस्लाम के साथ एक बहु जातीय और बहु धार्मिक देश है (सुन्नी, शिया और अहमदीया सहित), बौद्ध धर्म, ईसाई धर्म (रूसी रूढ़िवादी चर्च, रोमन कैथोलिक धर्म, और सातवें दिन के एडवेंटिस्ट चर्च समेत), यहूदी धर्म और अन्य धर्म सभी देश में उपस्थिति है। किर्गिस्तान में सुन्नी इस्लाम मुख्य धर्म है।
यमन
यमन (अरबी भाषा: اليَمَن अल-यमन), आधिकारिक तौर पर यमन गणराज्य (अरबी भाषा: الجمهورية اليمنية अल-जम्हूरिया अल-यमन) मध्यपूर्व एशिया का एक देश है, जो अरब प्रायद्वीप में दक्षिण पश्चिम में स्थित है। 2 करोड़ वाली आबादी वाले देश यमन की सीमा उत्तर में सऊदी अरब, पश्चिम में लाल सागर, दक्षिण में अरब सागर और अदन की खाड़ी और पूर्व में ओमान से मिलती है। यमन की भौगोलिक सीमा में लगभग 200 से ज्यादा द्वीप भी शामिल हैं, जिनमें सोकोत्रा द्वीप सबसे बड़ा है।
यमन अरब प्रायद्वीप के दक्षिण-पश्चिमी कोने पर स्थित एक स्वतंत्र राष्ट्र है। इसके केवल तीन और अंकित सीमा है तथा पूर्व की ओर निर्घारित नहीं है। पश्चिमी सीमा पर ३०० मील की लंबाई में लाल सागर फैला हैं। यह एक पहाड़ी देश है। इसके उतर-पूर्व में रूब-एल-खाली मरूस्थल हैं। यहाँ ४,००० से १००० फुट ऊॅचे उपजाऊ पठार भी हैं। यहाँ कई नदियाँ (वादी) बहती हैं, जिनमें उतर में वादी नजरान तथा दक्षिण में रुब अल-ख़ाली तथा हदरामौत (Hadramawt) बहती हैं। यहाँ जनवरी का ताप १४० डिग्री सें० तथा गरम जून मास का ताप २२ सें० रहता हैं। उच्च प्रदेशों पर १६ इंच वर्षा होती हैं। यहाँ धूल के तूफान अधिक चला करते हैं। वनस्पति में बबूल, खजूर तथा फलों के पेड़ प्रमुख हैं। यद्यपि यहाँ शुष्क वन अधिक मिलते हैं, फिर भी ऐल्पाइन गुलाब, बालम (गुल मेंहदी) तथा तुलसी के पौधे पठरों तथा वादियों के किनारे मिलते हैं। जीवजंतुओं में बबून, हरिण (gazelle), तेंदुए, पहाड़ी खरगोश आदि प्रमुंख हैं। पक्षियों में गिद्ध, सारस, बगुला, तोता, हॉर्नबिल, चटखोरा आदि मिलते हैं।
यहाँ की राजधानी साना है। अन्य प्रमुख नगर ताइज़ (Ta'izz), अल-हुदैदाह (al Hudaydah), बैत अल-फकीह (Bayt al Faqih) हैं। अरबी यहाँ की प्रमुख भाषा है। यहाँ का धर्म इस्लाम है। केवल ५% भूमि पर कृषि की जाती है। उच्च प्रदेश प्रमुख कृषिस्थल हैं। शुष्क कृषि में कॉफी का स्थान अति प्राचीन कल से प्रमुख है। काट (Qat) की पैदावार तेजी से कॉफी का स्थान ले रही है। फलों में सेब, खूबानी, केला, कई प्रकार के अंगूर, नीबू, आडू, नारंगी तथा कई प्रकार के तरबूज अधिक उगाए जाते हैं। बादाम तथा अन्य काष्ठफल भी उगते हैं। जौ, जई, कम्मा, ज्वार, बाजरा, धान, तिल तथा सोरघम का खाद्यान्नों में प्रमुख स्थान है। पठारों तथा समुद्री तटों पर गेहूँ भी उगाया जाता है। खनिजों में नमक तथा चूने के पत्थर का स्थान प्रमुख है।
वर्ष 1962 इस्वी को यमन के सुल्तान की मृत्यु के बाद 26 सितम्बर 1962 इस्वी को यमन मे क्राति हो गयी यमन की क्रातिकारी सरकार ने रुस तथा मिस्त्र के सयोग से यमन में गणतन्त्र की स्थापना कर दी। लेकीन शाहजादा हसन ने सऊदी अरब के जेद्दा प्रान्त में यमन की निर्वासित सरकार स्थापित करली। शीध्र ही दोनो सरकारो के बीच खुला युध्द छिड़ गया इस संघर्ष में सऊदी अरब और जार्डन ने हसन और मिस्त्र ने क्रान्तिकारियो की ओर भाग लिया लेना शुरु कर दिया। युध्द दिँन प्रतिदिन उग्र होता गया इस पर संध ने मार्च 1963 इस्वी में डा॰ राल्फ बुंच को भेजकर यमन में शान्ति स्थापित करवायी तथा दोनो पक्षो को इस बात के लिए तैयार किया वे शान्तिपूर्ण उपायो के द्अरा समस्या को सुलझाएँगे। अन्त मे संयुक्त राष्ट्र संध यमन शान्ति स्थापित करवाई।
गयाना
गयाना या गुयाना, दक्षिणी अमेरिका का एक देश है। इस का आधिकारिक नाम- "कौपरेटिव रिपबलिक ऑफ़ गयाना" है। यह दक्षिण अमरीका के उत्तर-मध्य भाग मे हैं। 'गुयाना' शब्द का ऐतिहासिक प्रयोग हॉलैन्ड के तीन उपनिवेशो के लिये किया गया था। यह उपनिवेश थे- एस्सेक्यूबो, डेमेरारा और बेरबिस। वो एतिहासिक गयाना अमेज़न नदी के उत्तर मे था और ओरिनोको नदी के पुरव मे था। यहाँ पर भारतियों की संख्या सबसे अधिक है। यह भारतीय प्रजाती के लोग यहाँ अंग्रेजो़ के शासन काल मे आएँ। इस देश पर सबसे पहले पुर्तगालियों ने शासन किया और फिर २०० साल तक अंग्रेजो़ ने यहाँ पर शासन किया।
यहाँ पर पहले देशी कबीलो- अरावक और कारिब का राज था। क्रिस्टोफ़र कोलम्बस ने गयाना को अपनी तिसरी यात्रा (1498) मे देखा था, परन्तु हॉलैन्ड पहला देश था जिसने यहाँ पर अपने उपनिवेश स्थापित किये: एस्सेक्यूबो (1616), बेरबिस (1627) और डेमेरारा (1752)। 18 वी सदि के अन्त तक ब्रिटेन ने इन तीनो उपनिवेशो पर अपना राज स्थापित किया और इसका नाम 'ब्रिटिश गुयाना' रख दिया।
यहाँ काम करने के लिये ब्रिटेन ने अपने अन्य उपनिवेशो से मज़दूर गयाना मे लाए। अत: आधुनिक गयाना की तादात ज्यादा तर भारतीयों और अफरीकी लोगो से ही बनती है।
गयाना को ब्रिटेन के २०० वर्षों के शाशन से 26 मई 1966 को मिली और 23 फ़रवरी 1970 को यह गणराज्य बना।
गुयाना के उत्तर में अटलांटिक महासागर, पूर्व में सूरीनाम (कुरन्टाइन नदी के साथ), ब्राजील द्वारा दक्षिण और दक्षिण-पश्चिम तक, और पश्चिम में वेनेजुएला द्वारा घिरा हुआ है। गुयाना, सूरीनाम और वेनेजुएला दोनों के साथ क्षेत्रीय विवादों में शामिल है जोकि औपनिवेशिक शासनकाल की देन हैं। यद्यपि संयुक्त राष्ट्र अंतर्राष्ट्रीय ट्रिब्यूनल ने 2007 में गुयाना और सूरीनाम के बीच एक लंबे समय से समुद्री सीमा विवाद का निपटारा किया था, फिर भी बाद में दक्षिणी गुयाना की कुरन्टाइन नदी की दो सहायक नदियों के बीच के 6,000 वर्ग मील (15,600 वर्ग मीटर) न्यू रिवर त्रिकोण क्षेत्र का दावा करती है।
देश के अटलांटिक तट के साथ फैले संकीर्ण मैदान, कृत्रिम संशोधित किये गये है। अधिकांश क्षेत्र, जो अपने व्यापक बिंदु पर केवल 10 मील (16 किमी) चौडी है, समुद्र से नहरों की एक श्रृंखला और कुछ 140 मील (225 किमी) की तटबंध द्वारा समुद्र से पुनः प्राप्त किया गया है। तटीय मैदान की अंतर्देशीय सीमा आम तौर पर नहरों द्वारा चिह्नित होती है जो मैदान को आंतरिक दलदल से अलग करती हैं। तट से लगभग 40 मील (65 किमी) अंतर्देशीय, लहरदार भूमि का एक क्षेत्र है, जो इस क्षेत्र के पूर्वी, तटीय पक्ष से 50 फीट (15 मीटर) से 400 फुट (120 मीटर) तक की पहाड़ियाँ है। पश्चिमी तरफ यह क्षेत्र 80 से 100 मील (130 और 160 किमी) चौड़ा है और दक्षिणपूर्व में सबसे बड़ा है। यह रेत से ढका हुआ है, जिसमें से इसका नाम सफेद-रेत (ज़ांदरिज) क्षेत्र के रूप में होता है। पूर्व में एक छोटा सा सवाना क्षेत्र तट से लगभग 60 मील (100 किमी) दूर स्थित है और सफेद रेत के बेल्ट से घिरा हुआ है। रेत आंशिक रूप से कम क्रिस्टलीय पठार को ओवरली करती है जो आमतौर पर ऊंचाई में 500 फीट (150 मीटर) से कम होती है। पठार देश के अधिकांश केंद्रों का निर्माण करता है और अग्निमय चट्टान से घिरा हुआ है जो गुयाना की नदियों के कई घुमाव का कारण बनता है।
गुयाना की चार मुख्य नदियाँ- कुरन्टाइन, बर्बिस नदी, डेमेरेरा, और एसेक्विबो- सभी दक्षिण से प्रवाह होकर पूर्वी खंड के साथ बहते हुए अटलांटिक तट में समा जाती है। 43.5% लोग भारतीय मूल के हैं, 30.2% लोग अफरिकी है। मिश्रित जाति के लोग 16.7% हैं। 9.6% लोग अन्य प्रजाती के है।
57% लोग ईसाई हैं और लगभग 30% लोग हिन्दू हैं।
Pry minister Mohammed Iran ali
फ़ॉकलैंड द्वीपसमूह
फ़ॉकलैंड द्वीप-समूह दक्षिण अटलांटिक महासागर में अर्जेन्टीना की तट से लगा एक द्वीपसमूह हैं। इसके पूर्व में शैग रॉक्स (दक्षिण जॉर्जिया) और दक्षिण में ब्रिटिश अंटार्कटिक क्षेत्र है। इस द्वीपसमूह में दो मुख्य द्वीप हैं, पूर्व फ़ॉकलैंड और पश्चिम फ़ॉकलैंड, इनके साथ ही ७७६ छोटे द्वीप हैं। पूर्व फ़ॉकलैंड में स्थित स्टेनली देश की राजधानी है। यह द्वीपसमूह यूनाइटेड किंगडम का स्वशासी प्रवासी क्षेत्र है। १८३३ में ब्रिटिश शासन की पुनर्स्थापना के बाद अर्जेन्टीना ने इस पर अपनी प्रभुता का दावा किया है।
अर्जेन्टीना द्वारा जताए गए अधिकार को द्वीपवासियों द्वारा खारिज किए जाने के बाद अर्जेन्टीना ने १९८२ में फ़ॉकलैंड द्वीप पर आक्रमण किया। तदोपरांत अर्जेटीना और यूनाइटेड किंगडम के बीच चले दो महीने के लंबे अघोषित युद्ध में हार के बाद अर्जेण्टीनी बलों ने वापसी कर ली। युद्ध के बाद से इस स्वसाशी क्षेत्र ने मत्स्य पालन और पर्यटन के क्षेत्र में मजबूत आर्थिक वृद्धि की है।
इस द्वीपसमूह को अंग्रेजी में "फ़ॉकलैंड द्वीप" कहा जाता है, यह नाम वर्ष १६९० में अपने अभियान के दौरान जॉन स्ट्रांग ने अपने संरक्षक एंथोनी केरी, ५ वां विस्काउंट फ़ॉकलैंड पर रखा था।
फ़ॉकलैंड द्वीप के खोज के बाद से एक जटिल इतिहास का तानाबाना बना हुआ है। फ्रांस, ब्रिटेन, स्पेन और अर्जेटीना ने कभी न कभी इस द्वीप पर अपना दावा किया है और इस द्वीप पर बस्तियां बनाई और छोड़ी हैं। १७७० में फ़ॉकलैंड संकट की वजह से फ्रेंको-स्पेनिश गठबंधन और ब्रिटेन युद्ध के कगार पर थे। स्पेन के सरकार के दावे के बाद अर्जेटीना ने १८१६ में स्पेन से स्वतंत्रता प्राप्ति और १८१७ में स्वतंत्रता के युद्ध के बाद द्वीपसमूह पर दावे को जारी रखा। अमेरिकी नौसेना के यूएसएस"लेक्सिंग्टन" द्वारा २८ दिसम्बर १८३१ को प्यर्टो लुइस में अर्जेण्टीनी बसाहट को तबाह किए जाने के बाद १८३३ में यूनाईटेड किंगडम ने द्वीप पर वापस की।
भरत जगदेव
भरत जगदेव (१९६४ -) गयाना के राष्ट्रपति १९९९ से हैं।
वह भारतीय परिवार के हैं। उनकी राजनीति समाजवादी है।
मा हांग बिन
मा हांग बिन (1884-1960 馬鴻賓) चीन में एक मुखिया था जळि बिसवान शताब्दी मैं।
म फ़ू ऴोंग
म फ़ू ऴोंग(1876 - 1932) चीन मे एक मुखिया था जळि बिसवान शताब्दी मैं।
गयाना का इतिहास
गयाना एक ऐसा दक्षिणी अमरीका का देश है जिसकी शासकीय भाषा अंग्रेज़ी है। यहां हिन्दी भी बहुत प्रचलित है। ५० प्रतिशत से अधिक लोग मूल भारतीय हैं। हिन्दुओं की अनुपात लगभग ३५ प्रतिशत है।
गयाना का इतिहास यहां के मूल निवासी इंडियन लोगों से अरम्भ होता है। स्वत्न्त्रता १९६६ में मिली। पहले प्रधान मन्त्री छेदी जगन थे। उनकी पत्नी जेनट जगन भी प्रधान मन्त्री बनी। १९९९ से भरत जगदेव राष्ट्रपति हैं। जब 1834 में गुलामी वर्जित की गयी, अफ़्रो गुयानी लोगों ने वेतन के लिये कार्य करने से मना कर दिया। इस से कई बागान बंद हो गये हज़ारों मजदूर भारत, पुर्तगाल तथा चीन से खेतों में काम करने के लिये लाये गये।
मा बुफ़ांग
मा बुफ़ांग (馬步芳, 1903-1975) चीन मे एक मुखिया था जळि बिसवान शताब्दी मैं।
अस्थि धातु
अस्थि धातु का सारांश
Anomalies of Calcium, Bone tissue, Low or increased serum Calcium level, anomalies of bones,
मज्‍जा धातु
मज्‍जा धातु का सारांश
शुक्र धातु
शुक्र धातु का सारांश
how to treat this deseases कैसे धातु को गादा किया जा सकता है
आयुर्वेद
जोड़
जब किसी संख्या या अंक में एक या एक से अधिक संख्या या अंक को मिलाया जाता है तो उसे जोड़ या योग () कहते हैं। जोड़ को + चिह्न से प्रदर्शित किया जाता है। इस चिह्न को धन () चिह्न कहते हैं।  जोड़ दो प्रकार से होते है ,धनात्मक तथा ऋणात्मक । उदाहरणः
14 + 6 = 20 (-4)+(-5) = -9
घटाना
जोड़ने की प्रक्रिया के विरुद्ध प्रक्रिया को घटाना () कहा जाता है। जब किसी संख्या अथवा अंक से किसी दूसरी संख्या या अंक को कम किया जाता है तो उसे घटाना कहा जाता है। घटाने को - चिह्न से प्रदर्शित किया जाता है, जिसे ऋण () चिह्न कहते हैं।
उदाहरणः Gh
इसकी खोज भारत में की गई थी।
गुणा
जब किसी संख्या अथवा अंक में उसी संख्या अथवा अंक को एक या एक से अधिक बार जोड़ा जाता है तो उसे गुणा () कहते हैं। संख्या अथवा अंक को जितनी बार जोड़ा जाता है वह उतनी ही बार गुणा होता है। गुणा को x चिह्न से प्रदर्शित किया जाता है।
उदाहरणः २ x ४ = ८
गुणा करने में संख्या के स्थान से कोई अंतर नहीं पड़ता है। ऊपर के उदाहरण के अनुसार :
२ + २ + २ + २ = ८
या
४ + ४ = ८
पश्चिमी सहारा
पश्चिमी सहारा (अरबी: الصحراء الغربية; अरबी उच्चारण: ; ) उत्तरी अफ्रीका का एक क्षेत्र है। यह उत्तर में मोरोक्को, पूर्वोत्तर में अल्जीरिया, पूर्व एवं दक्षिण में मौरिशियाना तथा पश्चिम में अंध महासागर से घिरा हुआ है। इसका कुल क्षेत्रफल है 266,000 km.
मध्य अफ़्रीकी गणराज्य
मध्य अफ़्रीकी गणराज्य (Central African Republic), मध्य अफ्रीका में स्थित एक स्थल-रुद्ध (लैंडलॉक) देश है। इसकी सीमाएं उत्तर में चाड, पूर्व में सूडान, दक्षिण में कांगो लोकतान्त्रिक गणराज्य एवं काँगो गणराज्य एवं पश्चिम में कैमरुन से लगीं हैं।
अपने अनगिनत खनिज सम्पदा जैसे की हीरे, सोने, तेल, यूरेनियम से समृद्ध होने के बावजूद भी मध्य अफ़्रीकी गणराज्य आज सबसे गरीब देशों में गिना जाता हैं। यह देश कई दशको तक फ्रांस का उपनिवेश रहा था जिसे सन 1960 में फ़्रांस से मुक्ति मिली।
परन्तु स्वतंत्र राष्ट्र बनने के बाद भी इस देश में राजनीतिक अस्थिरता, भ्रष्टाचार, आतंरिक गृहयुद्ध, हिंसा ने देश की अर्थव्यवस्था को पूरी तरह बर्बाद कर दिया जिससे यह देश कभी भी उभर नहीं पाया।
कांगो लोकतान्त्रिक गणराज्य
कांगो लोकतान्त्रिक गणराज्य अफ्रीका महाद्वीप के मध्य में स्थित देश है, जिसका कुछ भू-भाग अंध महासागर से मिलता है। क्षेत्रफल के लिहाज से यह देश अफ्रीका महाद्वीप का तीसरा सबसे बड़ा देश है। पड़ोसी देश कांगो गणराज्य से भिन्नता के लिए इस देश को अक्सर डीआर कांगो, डीआरसी या फिर राजधानी किन्शासा के नाम पर कांगो-किन्शासा के नाम से पुकारा जाता है। कांगो नाम कांगो नदी के नाम पर पड़ा है, जिसे जाएर नदी के नाम से भी जाना जाता है। कांगो भले ही मध्य अफ्रीका में बसा हो, लेकिन दक्षिण अफ्रीकी विकास समुदाय (एसएडीसी) नामक संगठन की बदौलत दक्षिणी अफ्रीका से आर्थिक और क्षेत्रीय रूप से जुड़ा हुआ है। इसकी सीमाएं उत्तर में मध्य अफ़्रीकी गणराज्य और सूडान, पूर्व में यूगांडा, रवांडा और अंगोला, पश्चिम में कांगो गणराज्य लगी हुई हैं। पूर्व में तंगानयिका झील इस देश को तंजानिया से अलग करती है।
कांगो लोकतान्त्रिक गणराज्य क्षेत्रफल के अनुसार विश्व का ११वाँ सबसे बड़ा देश है और फ़्रान्सीसी भाषा बोलने वाला सबसे बड़ी आबादी वाला देश है।
गबोन
गबोन या गबॉन पश्चिम मध्य अफ़्रीका में स्थित एक देश है, जिसके पश्चिम में गिनी की खाड़ी, उत्तर पश्चिम में ईक्वीटोरियल गिनी, उत्तर में कैमरून और पूर्व व दक्षिण में कांगो गणराज्य से सीमा मिलती है। लगभग २,७०,००० वर्ग किमी में फैले देश की जनसंख्या करीबन १,५००,००० है। देश की राजधानी और सबसे बड़ा शहर लिब्रेविल है। 17 अगस्त 1960 में फ्रांस से स्वतंत्रता हासिल करने के बाद देश पर तीन राष्ट्रपति द्वारा शासन किया गया है। प्रचुर प्राकृतिक संसाधन और विदेशी निजी निवेश की वजह से कम आबादी वाला यह उप सहारा अफ्रीका क्षेत्र का सबसे समृद्ध और उच्च मानव विकास सूचकांक वाला देश है।
गैबॉन के राष्ट्रपतियों की सूची
कांगो गणराज्य
कांगो गणराज्य मध्य अफ्रीका में स्थित एक देश है। इसकी सीमा गबोन, कैमरून, मध्य अफ़्रीकी गणराज्य, कांगो लोकतान्त्रिक गणराज्य, काबिन्डा का अंगोलन बाह्य क्षेत्र और गिनी की खाड़ी से मिलती है।
साओ तोमे और प्रिन्सिपी
साओ तोमे और प्रिन्सिपी अफ्रीका का एक देश है। Jo ek chota desh hei विषुवत रेखा इस देश से गुजरती है
साओ तोमे एंड प्रिसिपे के द्वीप गैबॉन के उत्तर पश्चिमी तट से क्रमशः 300 व 250 किलोमीटर (190 व 160 मील) दूर, भूमध्य अटलांटिक महासागर और गिनी की खाड़ी में स्थित हैं, व मिलकर अफ्रीका के दूसरे सबसे छोटे देश का गठन करते हैं। दोनों द्वीप कैमरून ज्वालामुखी पर्वत श्रृंखला का हिस्सा हैं, जिसमें इक्वेटोरियल गिनी के दो द्वीप — दक्षिण-पश्चिम की ओर स्थित आन्नोबों द्वीप, उत्तर-पूर्व की ओर स्थित बिओको द्वीप — और गिनी की खाड़ी के तट पर स्थित माउंट कैमरून भी शामिल हैं।
लिसूतू
लिसूतू या लेसोथो (अंग्रेजी और सिसोथो; Lesotho; उच्चारण: लिसूतू), आधिकारिक तौर पर 'लिसूतू राजशाही' एक स्थलरुद्ध देश है जो चारों तरफ से सिर्फ एक ही देश दक्षिण अफ्रीका से घिरा हुआ है। महज 30,000 वर्ग किमी क्षेत्रफल वाले इस देश की अनुमानित जनसंख्या 1,800,000 है। देश की राजधानी और सबसे बड़ा शहर मासेरू है। यह राष्ट्रमंडल का सदस्य है। लेसोथो का अर्थ मोटे तौर पर 'सेसोथो बोलने वाले लोगों का देश" है। देश की 40% जनसंख्या अंतर्राष्ट्रीय गरीबी रेखा से नीचे 1.25 अमेरिकी डॉलर प्रतिदिन से कम आमदनी में गुजारा करती है।
इसके पश्चिम और उत्तर में ऑरेंज फ्री स्टेट, पूर्व में नेटाल तथा पूर्वी ग्रीक्वालैंड तथा दक्षिण में केप प्रॉविंस हैं। यहाँ का औसत तापमान लगभग १५.५ डिग्री सेल्सियस रहता है तथा यहाँ की जलवायु शुष्क है। यहाँ लगभग ३० इंच वर्षा हाती हे। यहाँ बाँटू जाति के बासूतो लोग रहते हैं। इसकी पूर्वी सीमा पर १०,००० फुट ऊँचा 'द्राखेन्सबर्ग' नामक पठार है। ऑरेंज प्रमुख नदी है। मुख्यत: गेहूँ, मक्का, सोरघम, जौ, जई, फलियों (बीन), मटर एवं सब्जियों की उपज है। घोड़े, बंदर, भेड़, बकरे, खच्चर आदि प्रमुख पशु हैं।
नामीबिया
नाम्बिया (या नामीबिया) दक्षिणी अफ्रीका का एक देश है जिसकी राजधानी विंडहॉक हैं। इसके पड़ोसी देश हैं - अंगोला, बोत्सवाना और दक्षिण अफ्रीका। देश का पश्चिमी भाग कालाहारी मरुस्थल के क्षेत्रों में से एक है। यहाँ के मूल वासियों में बुशमैन, दामाका जातियों का नाम आता है - जर्मनी ने १८८४ में इसको अपना उपनिवेश बनाया और प्रथम विश्युद्ध के बाद यह दक्षिण अफ्रीका का क्षेत्र बन गया। नामिब मरुस्थल भी यहीं है।
बेनिन
बेनिन, आधिकारिक रूप से बेनिन गणराज्य - पश्चिम अफ़्रीका में स्थित एक देश है। इसकी भूसीमा पश्चिम में टोगो से, पूर्व में नाइजीरिया से और बुर्कीना फ़ासो और नाइजर से उत्तर में मिलती है; दक्षिण में इसकी छोटी सी तटीय रेखा बेनिन की खाड़ी से लगती हुई है।
इसका आकार लगभग १,१०,००० वर्ग किमी है और अनुमानित जनसंख्या ८५ लाख है।
बुर्किना फासो
बुर्किना फासो (पूर्व में अपर वोल्टा) पश्चिम अफ्रीका का एक स्थलरुद्ध देश है, जिसकी सीमाएं उत्तर में माली, पूर्व में नाइजर, उत्तर पूर्व में बेनिन, दक्षिण में टोगो और घाना और दक्षिण पश्चिम में कोट द' आईवोर से मिलती हैं। यह देश कई बार सैन्य तख्तापटल का शिकार हो चुका है।
केप वर्दे
केप वर्दे गणराज्य या वर्दे अंतरीप गणराज्य (पुर्तगाली: Cabo Verde, उच्चारण: "काबु वर्दि") एक द्वीप देश है जो उत्तरी अटलांटिक महासागर मे अफ्रीका के पश्चिमी तट से दूर मैकरोनेशिया पारिस्थितिकक्षेत्र मे एक द्वीपसमूह के रूप मे फैला है। पहले यह एक निर्जन द्वीप था और इसकी खोज पंद्रहवीं शताब्दी मे पुर्तगालियों ने की थी। बाद मे पुर्तगालियों ने यहाँ अपनी बस्तियाँ बसाईं। वर्दे अंतरीप ने 1975 में पुर्तगाल से स्वतंत्रता प्राप्त की।
2007 के बाद से यह देश एक विकासशील देश बन गया है जबकि इससे पहले इसकी गणना सबसे कम विकसित देशों मे की जाती थी। द्वीप की लगभग 20% जनसंख्या की दिन की प्रतिव्यक्ति कमाई $ 1.25 से भी कम है।
गिनी
गिनी, आधिकारिक तौर पर गिनी गणराज्य, पश्चिम अफ़्रीका में स्थित एक देश है, जिसे पूर्व में फ्रेंच गिनी के नाम से जाना जाता था। अर्द्ध चंद्राकार आकार का यह देश पूर्व से दक्षिण की ओर फैला हुआ है, जहां इसकी पश्चिमी सीमा अंध महासागर से मिलती है। अंध महासागर के अलावा गिनी-बिसाऊ भी देश के पश्चिम में स्थित है। अंदरूनी हिस्सों में उत्तरी सीमा पर सेनेगल और उत्तर और उत्तर-पूर्व में माली स्थित है। दक्षिण पूर्व की ओर कोट द' आईवोर है, दक्षिण में लाइबेरिया और दक्षिण पश्चिम में सियेरा लियोन स्थित हैं। देश के मध्य से बहने वाली नाइजर नदी पानी के साथ-साथ जल परिवहन की सुविधा मुहैय्या कराती है।
कोनाक्री देश का सबसे बड़ा शहर और राजधानी होने के साथ-साथ राष्ट्रीय सरकार का मुख्यालय भी है। देश को कभी-कभी पड़ोसी देश गिनी-बिसाउ से अलग बताने के लिए गिनी-कोनाक्री भी कहा जाता है। गिनी में चौबीस जातीय समूहों का वास है, जिनमें से तीन सबसे बड़े और सबसे प्रभावी समूह फुला, मंदिनका और सुसु हैं।
इसकी राजभाषा है फ़्रांसिसी भाषा। इसकी मुख्यभाषाएँ हैं मान्दिन्गो, फुला तथा सुसु।
गिनी-बिसाऊ
गिनी-बिसाऊ, आधिकारिक तौर पर गिनी-बिसाऊ के गणराज्य, पश्चिमी अफ्रीका में एक देश है। इसका आकार लगभग 36,125 वर्ग किलोमीटर है और अनुमानित जनसंख्या लगभग 1,704,000 है।
मुद्रा:- CFA franc
लाइबेरिया
लाइबेरिया, आधिकारिक तौर पर लाइबेरिया गणराज्य, अफ़्रीका के पश्चिमी तट पर स्थित एक देश है, जिसकी सीमाएं सियरा लिओन, गिनी, कोट द आइवोर और प्रशांत महासागर से मिलती है।
लाइबेरिया का मौसम ऊष्णकटिबंधीय है, जहां ज्यादातर वर्षा ग्रीष्म ऋतु के दौरान होती है। लाइबेरिया का ज्यादा बसाहट वाला पीपर कोस्ट मेंग्रोव फारेस्ट से बना हुआ है, जबकि अंदरुनी कम बसाहट वाला क्षेत्र वनक्षेत्र है, आगे जाकर नज़र आने वाला पठारी क्षेत्र घास का मैदान है।
लाइबेरिया का इतिहास संयुक्त राज्य अमेरिका से जुड़ाव की वजह से अन्य अफ्रीकी देशों से जुदा है। यह उन गिने-चुने देशों में और पश्चिमी अफ्रीका के इकलौता देश है, जिसके मूल में कोई यूरोपीय देश नहीं है। 1821-22 में अमेरिकन कालोनाइजेशन सोसायटी द्वारा स्थापित एक बस्ती के रूप में यहां संयुक्त राज्य में छुड़ाए गए दासों को लाकर रखा जाता था, इस उम्मीद से कि यहां उन्हें ज्यादा स्वतंत्रता और समानता मिलेगी।
इन मुक्त दासों ने एक प्रबुद्ध समाज बनाकर 1847 में लाइबेरिया गणराज्य का गठन किया और संयुक्त राज्य अमेरिका की तर्ज पर सरकार बनाई। अमेरिका के पांचवें राष्ट्रपति जेम्स मोनरोई के नाम पर राजधानी मोनरोई बनाई।
1980 में सेना ने तख्ता पलट कर राष्ट्रपति विलियम आर. टालबोर्ट को पद से हटा दिया। इसके साथ ही अस्थिरता का दौर शुरू हुआ, जो बाद में गृहयुद्ध में तब्दील हो गया, जिसमें हजारों-लाखों लोगों को जहां जान गंवानी पड़ी, वहीं देश की अर्थव्यवस्था बर्बादी के कगार पर पहुंच गई। आज लाइबेरिया गृहयुद्ध और आर्थिक अव्यवस्था से उबरने का प्रयास कर रहा है। लाइबेरिया के राष्ट्रपति
माली
माली, आधिकारिक तौर पर माली गणराज्य (फ्रांसीसी: République du Mali), पश्चिमी अफ़्रीका में स्थित एक स्थल-रुद्ध देश है। अफ़्रीका के सातवें सबसे बड़े देश माली की सीमा उत्तर में अल्जीरिया, पूर्व में नाइजर, दक्षिण में बुर्किना फ़ासो और कोड द आइवोर, दक्षिण-पश्चिम में गिनी और पश्चिम में सेनेगल और मारितुआना से मिलती है। 12,40,000 वर्ग कि॰मी॰ से कुछ बड़े इस देश की जनसंख्या करीबन 1,30,00,000 है। इसकी राजधानी बमाको है।
आठ क्षेत्रों में बंटे माली की उत्तरी सीमा सहारा के मध्य तक जाती है, वहीं देश की दक्षिणी क्षेत्र, जहाँ अधिकांश आबादी निवास करती है, की विशेषता नाइजर और सेनेगल नदी है। देश की अर्थव्यवस्था खेती और मत्स्य पालन पर निर्भर है। माली के कुछ प्राकृतिक संसाधनों में सोना, यूरेनियम और नमक शामिल है। माली दुनिया के सबसे निर्धनतम देशों में शुमार किया जाता है।
आज का माली कभी ट्राँस-सहारा व्यापार पर नियंत्रण रखने वाले तीन साम्राज्यों, घाना साम्राज्य, माली साम्राज्य (जिससे माली नाम लिया गया है) और सोनघाई साम्राज्य का एक हिस्सा था। 1800 के अंत में यह फ्रांसीसी नियंत्रण में आ गया और फ्रांसीसी सूडान का एक हिस्सा बन गया। 1959 में माली से सेनेगल से माली संघ के नाम से स्वतंत्र हो गया। एक साल बाद माली संघ स्वतंत्र राष्ट्र माली बन गया। एक दलीय शासन के लंबे दौर के बाद 1991 में हुए तख्तापलट के बाद गणतंत्र और बहु-दलीय राज्य के रूप में नए संविधान और सत्ता का गठन किया गया। देश की तकरीबन आधी आबादी अंतरराष्ट्रीय गरीबी रेखा, 1.25 अमेरिकी डालर से प्रतिदिन कम आमदनी, पर गुजर-बसर करती है।
सेनेगल
सेनेगल (फ्रांसीसी:le Sénégal), आधिकारिक तौर पर सेनेगल गणराज्य (फ्रांसीसी: République du Sénégal) दक्षिण अफ्रीका में स्थित एक देश है। इस देश की 40% जनसंख्या मुस्लिम लोगो 90% ईसाई और 10%लोग आदिवासी है । मूंगफली इस देश की अर्थव्यवस्था का प्रमुख आधार है । देश के कुल कृषि योग्य भूमि के 30% क्षेत्र पर मूंगफली की खेती होती है। इस देश का उच्चतम बिंदु फोटा जालौन है ।
सिएरा लियोन
सिएरा लियोन, अधिकारक तौर पर सिएरा लियोन का गणराज्य, पश्चिमी अफ़्रीका का एक देश है जिस की सरहदों के उत्तर-पूर्व में गिनी, दक्षिण-पूर्व में लाईबेरिया और दक्षिण-पश्चिम में अंध महासागर हैं। इसकी जलवायु गर्मि-खंडीय है और वातावरण बहु-भांति है जिस में सावना (सूखे पेड़ और घास का मैदान) से ले कर ऊषण-कटिबंधीय क्षेत्र के घने जंगल शामिल हैं। इसका कुल क्षेत्रफ़ल ७१,७४० वर्ग कि॰मी॰ है और चार भौगोलिक क्षेत्रों में बांटा गया है: उत्तरी सूबा, पूर्वी सूबा, दक्षिणी सूबा और पश्चिमी क्षेत्र जो आगे से १४ ज़िलों में बाँटे गए हैं। इन ज़िलों की अपनी सीधे तौर पर चुनी हुई स्थानीय सरकार है जिसको ज़िला कौंसिल कहा जाता है और जिसका प्रमुख कौंसिल का सदर होता है।
टोगो
टोगो (Togo) पश्चिमी अफ्रीका का एक छोटा सा देश है जिसका आधिकारिक नाम टोगोलीस रिपब्लिक है। यह पश्चिम में घाना, पूर्व में बेनिन और उत्तर में बुर्किना फासो से घिरा हुआ है। यह दक्षिण में गिनी की खाड़ी तक फैला हुआ है। इसकी राजधानी लोम स्थित है। इसका आकार लगभग 57,000 वर्ग किलोमीटर है और अनुमानित जनसंख्या लगभग 67 लाख है।
टोगो देश पश्चिमी अफ्रीकी के सबसे छोटे और संकीर्ण देशों में से एक हैं। 18वीं सदी में यह देश यूरोपीय देशों द्वारा दास खरीदने के लिए जाना जाता था, इसीलिए इसे द स्लेव कोस्ट के नाम से भी जाना जाता था।
टोगो ने 1960 को फ्रांस से आज़ादी पायी। टोगो आज भी अपनी अर्थव्यवस्था के लिए पूरी तरह कृषि पर निर्भय हैं। समय के साथ अन्य दूसरे अफ्रीकी देशो के मुकाबले यह देश तेजी से प्रगति की ओर अग्रसर हैं।
बुरुण्डी
बुरुन्डी पूर्वी अफ्रीका में ग्रेट लेक क्षेत्र में स्थित एक देश है। इसकी सीमाएं उत्तर में रवांडा, दक्षिण और पूर्व में तंजानिया और पश्चिम में कांगो से मिलती हैं। भले ही यह देश स्थलरुद्ध हो, लेकिन दक्षिण-पश्चिम सीमा लेक तंगान्यिका से लगी हुई हैं। पांच दशक पहले देश के गठन के दौरान से ही त्वा, तुत्सी और हुतु जनजातियों की मौजूदगी बनी हुई है। यहां जनजातियों के बीच 1993 से लेकर 2005 के बीच चले जातीय संघर्ष की वजह से करीबन 2 लाख लोगों की जान गई। वर्ष 2005 के बाद राजनैतिक स्थिरता आने के बाद देश प्रगति के पथ पर अग्रसर है।
इंग्लैंड और अमेरिका के द्वारा यहाँ पर शासन करने के बाद भी जब यह देश आजाद हुआ तो इस देश की हालत बहुत अच्छी थी लेकिन 1996 से लेकर 2005 तक यहां पर एक बहुत बड़ा जातीय संघर्ष छिड़ गया जिसके कारण इस गिरी युद्ध में लगभग 200000 लोग मारे गए और यहीं से देश की आर्थिक स्थिति में गिरावट शुरू हुई जो आज तक जारी है और फिर धीरे-धीरे यह भी दुनिया के सबसे गरीब देशों की सूची में आ पहुँचा।
कोमोरोस
कोमोरोस हिन्द महासागर में अफ़्रीका के पूर्वी छोर पर उत्तरी मैडागास्कर और उत्तर-पूर्व मोज़ाम्बिक के बीच स्थित एक द्वीपीय देश है। यह अफ़्रीका महाद्वीप में क्षेत्रफल की दृष्टि तीसरा सबसे छोटा और जनसंख्या की दृष्टि से छठा सबसे छोटा देश है लेकिन यहाँ जनसंख्या घनत्व बहुत अधिक है। अरब जगत से सम्बन्ध रखने वाले कोमोरोस देश का नाम अरबी भाषा के शब्द क्वामार (चान्द) से निकला है। चार बड़े और अन्य छोटे द्वीपों वाला यह देश पर्यावरण की विविधता के कारण दुनिया में अलग ही स्थान रखता है। मुद्रा - कोमोरियन फ्रैंक
यह ६ जुलाई, १९७५ को फ्राँस से स्वतन्त्र हुआ था।
कोमोरोस की कुल जनसंख्या ७,९८,०० (२००५) है। कुल जनसंख्या घनत्व २७५ प्रति वर्ग किमी है।
कोमोरोस में तीन आधिकारिक भाषाएँ है: शिकोमोरी, अरबी और फ़्राँसीसी।
इस्लाम धर्म यहाँ का प्रमुख धर्म है और सुन्नी मुसलमान यहाँ की कुल जनसंख्या का ९८% हैं। समूचे कोमोरोस में अरब संस्कृति समाहित है लेकिन फ्राँस से आए अप्रवासियों में ईसाई धर्म प्रमुख है जिनमें मुख्यतः रोमन कैथलिक हैं।
यहाँ प्रति १,००,००० व्यक्तियों पर १५ चिकित्सक हैं। प्रजनन दर २००४ में ४.७ प्रति वयस्क महिला थी। जन्म के समय जीवन प्रत्याशा महिलाओं के लिए ६७ वर्ष और पुरुषों के लिए ६२ वर्ष है।
इरित्रिया
इरित्रिया (अरबी: إرتريا Iritriya) पूर्वोत्तर अफ्रीका में स्थित एक देश है, जिसे आधिकारिक तौर पर इरित्रिया राज्य के नाम से जाना जाता है। इसके पश्चिम में सूडान, दक्षिण में इथियोपिया और दक्षिणपूर्व में जिबूती स्थित है। देश के पूर्व और उत्तर पूर्व भाग में सऊदी अरब और यमन के सीध में लाल सागर की विशाल तटरेखा है। धालक द्वीपसमूह और हनीश द्वीप समूह के अनेक भाग इरित्रिया का हिस्सा हैं। 1,18,000 वर्ग किमी से छोटे इस देश की आबादी करीबन 5 लाख है। देश की राजधानी असमारा है।
मलावी
मलावी गणराज्य दक्षिणपूर्व अफ्रीका में स्थित एक लैंडलॉक देश है। इसे पूर्व में 'न्यासालैंड' (Nyasaland) कहा जाता था। यह अफ्रीका की तृतीय सबसे बड़ी झील मलावी (निऐसा) के दक्षिणी तथा पश्चिमी किनारे के साथ साथ जैंबीजी नदी तक फैला हुआ है। इसकी संपूर्ण लंबाई २,५०० मील तथा चौड़ाई ५० से १३० मील है। संपूर्ण राष्ट्र तीन प्रांतों में विभक्त है। इसके उत्तरपश्चिम में तंजानिया और पूर्व, पश्चिम और दक्षिण में मोजाम्बिक स्थित है। मलावी झील इस देश की सीमा तंजानिया और मोजाम्बिक से निर्धारित करती है। देश का कुल क्षेत्रफल 118,000 वर्ग किमी है, जहां 13,900,000 से ज्यादा लोग निवास करते हैं। इसकी राजधानी लिलोंग्वा और सबसे बड़ा शहर ब्लांतायर है। मलावी नाम क्षेत्र में रहने वाले न्यांजा लोगों के पुराने नाम 'मारावी' से पड़ा है। अंग्रेज़ी प्रमुख भाषा है परंतु निएंजा भाषा उन्नति कर रही है।
मलावी दुनिया के सबसे निर्धन और सबसे सघन बसे देशों में शुमार किया जाता है। अर्थव्यवस्था ग्रामीण इलाकों में रहने वाली जनता के सहारे कृषि पर पूरी तरह से निर्भर है। मलावी सरकार विकास के लिए बहुत हद तक बाहरी मदद पर निर्भर है, हालांकि वर्ष 2000 के बाद से इस पर कमी आई है। मलावी सरकार के सामने अर्थव्यवस्था के विकास, शिक्षा में बढ़ोतरी, स्वास्थ्य, पर्यावरण सुरक्षा और आर्थिक रूप से सक्षम बनने जैसी कई समस्याएं खड़ी हैं। वर्ष 2005 के बाद से इन बिन्दुओं की ओर ध्यान देने के लिए कई कार्यक्रम चलाए जा रहे हैं, जिसके परिणाम भी नजर आने लगे हैं।
मलावी की जलवायु उष्णकटिबंधीय है। चीनी तथा गेहूँ को छोड़कर अन्य सभी खाद्यानों का उत्पादन यहाँ होता है। तंबाकू यहाँ की प्रधान कृषि उपज है। इसके साथ ही चाय, कपास आदि भी न्यूनाधिक मात्रा में पैदा की जाती है। सन् १९६४ में स्वतंत्रताप्राप्ति के बाद से कृषि की उन्नति पर काफी जोर दिया जा रहा है, परंतु संपूर्ण राष्ट्र के पहाड़ी एवं पठारी होने के कारण कृषियोग्य भूमि की कमी है। यहाँ के पर्वतों की ऊँचाई १,५०० फुट एवं १०,००० फुट के मध्य है। यहाँ से निर्यात की जानेवाली सामग्री में तंबाकू एवं कपास का स्थान प्रथम है।
संपूर्ण राष्ट्र एक रेलमार्ग द्वारा विभक्त है। इस रेलमार्ग के अलावा यहाँ पर्याप्त पक्की सड़कें भी हैं। हवाई मार्ग की भी सेवाएँ अफ्रीका के विभिन्न भागों में सुलभ हैं। मलावी राज्य के प्रमुखों की सूची
सेशेल्स
सेशेल्स (Seychelles ; आधिकारिक तौर पर सेशेल्स गणराज्य) हिंद महासागर में स्थित 115 द्वीपों वाला एक द्वीपसमूह राष्ट्र है। यह अफ्रीकी मुख्यभूमि से लगभग 1500 किलोमीटर दूर पूर्व दिशा मे और मेडागास्कर के, उत्तर पूर्व मे हिंद महासागर में स्थित है। इसके पश्चिम मे ज़ांज़ीबार, दक्षिण मे मॉरीशस और रीयूनियन, दक्षिणपश्चिम मे कोमोरोस और मयॉट और उत्तर पूर्व मे मालदीव का सुवाडिवेस स्थित है। सेशेल्स मे अफ्रीकी महाद्वीप के किसी भी अन्य देश के मुकाबले सबसे कम आबादी है।
सेशेल्स की राजधानी विक्टोरिया है।
सेशेल्स (Seychelles):-
यह द्वीप बेहद ही रोमांटिक है। और अपनी इसी कारण से यह द्वीप पुरे दुनिया में प्रसिद्ध है। देश के सभी कोनों से लोग यहां घूमने आते हैं। और इस द्वीप को काफी पसंद करते हैं। सेशेल्स‌ का इतिहास:-
सेशेल्स‌ देश (द्वीपसमूह) का खोज 1500 ईस्वी के बाद यूरोपीयन द्वारा किया गया था। अगले 150 साल तक कई यूरोपीयन यहां रहने लगे थे। 1756 ई० में फ्रांस ने इन द्वीपसमूहों पर कब्जा कर लिया। इन सभी द्वीपसमूहों का नाम 'सेशेल्स' दिया गया था जो एक फ्रांसीसी वित्तमंत्री के नाम पर रखा गया था। 1814 ई० में अंग्रेजों ने जब फ्रांस के सम्राट नेपोलियन को हरा दिया तब इन द्वीपसमूहों पर अंग्रेजों का कब्जा हो गया। 1976 ई० में इन द्वीपसमूहों को अंग्रेजों से पूरी तरह आजादी मिल गई।
सेशेल्स‌ का भूगोल:-
सेशेल्स‌ देश के सभी 115 द्वीपों का क्षेत्रफल लगभग 459 वर्ग किलोमीटर है।  माहे (mahe) देश का सबसे बड़ा द्वीप है। जिसका क्षेत्रफल 157 वर्ग किलोमीटर है यानी सभी द्वीपसमूहों के कुल क्षेत्रफल का 34% है, और इसी द्वीप पर इस देश की राजधानी "विक्टोरिया" स्थित है। यहां कुछ ही द्वीपों पर लोग रहते हैं जिनकी कुल आबादी 77,000 है। जो देश की आबादी का 81% है। इस देश के ज्यादातर द्वीपों पर बिलकुल भी आबादी नहीं रहती है। और ये द्वीप प्राकृतिक संसाधनों से भरे पड़े हैं।
सेशेल्स के राष्ट्रपति :-
सेशेल्स के वर्तमान राष्ट्रपति [./Https://en.wikipedia.org/wiki/Wavel%20Ramkalawan Wavel Ramkalawan] [ वैवेल रामकलावन ]हैं
वैवेल रामकलावन के पूर्वज बिहार के गोपालगंज के बरौली प्रखंड के परसौनी गांव के नोनिया टोली के रहने वाले थे.
जनवरी 2018 में बिहार आए थे रामकलावन
वर्ष 2018 की जनवरी में अपने पुरखों की धरती गोपालगंज पहुंचे रामकलावन ने बिहार और अपने पुरखों की धरती को अपना बताते हुए कहा था कि आज मैं जो भी हूं, इसी उर्वरा धरती की देन है. मैं ये नहीं जानता कि मेरे पूर्वजों के परिवार के लोग कौन हैं, लेकिन इस धरती पर पहुंचते ही ऐसा आभास हो रहा है कि हर घर मेरा अपना ही है.
त्रिस्तान दा कून्हा
त्रिस्तान दा कून्हा अफ्रीका का देश।
मायोत
मायोत (फ़्रान्सीसी: Mayotte; मालागासी: Mahori, माहोरी) हिन्द महासागर के दक्षिणी भाग में अफ़्रीका की मुख्यभूमि के पास स्थित एक छोटा-सा द्वीपों का गुट है। प्रशासनिक दृष्टि से यह फ़्रान्स का हिस्सा है और उस देश की प्रशासन-प्रणाली में "समुद्र-पार विभाग" का दर्जा रखता है।
मायोत का ग्रौं तेयर (Grande-Terre) नामक एक मुख्य द्वीप है, जिसे माओरे (Maore) भी कहते हैं। इसके साथ पेतित तेयर (Petite-Terre) नाम का एक छोटा द्वीप भी है, जिसे पामानज़ी (Pamanzi) नाम से भी बुलाया जाता है। साथ ही कुछ अन्य छोटे टापू भी हैं। मायोत कोमोरो द्वीपसमूह का भाग है और यह पूरा द्वीपसमूह मोज़ाम्बीक के उत्तरी भाग और माडागास्कर द्वीप के बीच में स्थित है।
मायोत के लोग मातृभाषा के रूप में शिमाओरे (Shimaore) और किबूशी (Kibushi) भाषाएँ बोलते हैं। शिमाओरे पड़ोस के कोमोरोस में बोली जाने वाली शिकोमोरी भाषा की एक उपभाषा है, जबकि किबूशी पास के माडागास्कर में बोली जाने वाली मालागासी भाषा की एक पश्चिमी उपभाषा है। इनके अलावा कियांतालाओत्सी (Kiantalaotsi) भी बोली जाती है, जो एक अन्य पश्चिमी मालागासी उपभाषा है। औपचारिक रूप से मायोत की राजभाषा फ्रान्सीसी है जिसे द्वीपों के लगभग सभी लोग लिख-पढ़ सकते हैं।
मायोत के ९७% लोग इस्लाम के और ३% लोग इसाई धर्म के अनुयायी हैं।
रेयूनियों
रेयूनियों ("Réunion") अफ्रीका में स्थित एक द्वीप है। यह हिन्द महासागर में मैडागास्कर के पूर्व में २०० किमी और मॉरीशस के दक्षिण में स्थित है। इसकी राजधानी सेण्ट डैनिस है। यह द्वीप फ्रांस का एक ओवरसीज़ विभाग है।
पुर्तगालियों ने सबसे पहले इस द्वीप की खोज १५१३ में की थी और इसे "सान्ता अपोल्लोनिआ" नाम दिया। उसके बाद १६३८ में फ़्रांसीसीयों ने इस द्वीप पर अधिकार कर लिया और १६४९ में राजा लुई चौदहवें ने इसे इल बरबन ("Île Bourbon") नाम दिया। इस द्वीप पर फ़्रांसीसी और अफ़्रीकी दोनो जनसमूह रहते थे। फ़्रांसीसी क्रान्ति के बाद १७९३ में इसे वर्तमान नाम रेयूनियों दे दिया। १८०१ में नेपोलियन बोनापार्ट ने इस द्वीप को इल बोनापार्ट ("Île Bonaparte") नाम दिया।
१८१० में अंग्रेज़ो ने इस द्वीप पर अधिकार कर लिया और इसका नाम बरबन कर दिया। जब १८१५ में इसे फ़्रांस को लौटाया गया, तो इसका नाम १८४८ तक बरबन ही रहा और इसे पुनः रेयूनियों नाम दे दिया गया।
इस द्वीप पर दासता बहुत प्रचलित थी और अफ़्रीकी दास जनसंख्या का प्रमुख भाग थे जब तक कि १८४८ में दासता को समाप्त नहीं कर दिया गया। दास प्रथा पर रोक लगने के बाद भारत, मलेशिया इत्यादि से और बाद में चीन से भी दासों को लाया गया।
रेयूनियों द्वीप ६३ किमी लम्बा और ४५ किमी चौड़ा है। इसका कुल क्षेत्रफल २,१५० किमी है। यह द्वीप संयुक्त राज्य अमेरिका के हवाई राज्य के प्रमुख द्वीप से इस मामले में समान है कि दोनों ही महाद्वीपीय प्लेटों पर स्थित हैं और इस द्वीप पर भी ज्वालामुखिय गतिविधियाँ भीतरी ओर पाई जाती हैं।
द्वीप के पूर्वी किनारे पर स्थित पिटन दि ला फोर्नास ("Piton de la Fournaise") यहाँ का सबसे ऊँचा स्थल है और समुद्र तल से २,६११ मीटर ऊँचा है। इस प्रायः हवाई के ज्वालामुखियों का सम्बन्धी कहा जाता है क्योंकि यहाँ की जलवायु और ज्वालामुखिय गतिविधियाँ, हवाई के समान हैं। पिटन दि ला फोर्नास १६४० से सौ बार प्रस्फुटित हुआ है और यह निरन्तर निरिक्षण में रहता है। सबसे हाल का प्रस्फुटन १३ अगस्त, २००४ को हुआ था।
द्वीप की कुल जनसंख्या ८ लाख है और द्वीप के वासी विभिन्न नस्लीय समूहों के हैं: मिश्रित नस्लीयता ६४%, भारतीय २८%, यूरोपीय २%, चीनी २%, पूर्वी अफ़्रीकी १% और अन्य ३%।
कुल जनसंख्या का ८४.९% ईसाई हैं। अन्य धर्मावलम्बियों में हिन्दू ६.७%, मुसलमान २.१५% और अन्य ६.२५% हैं।सरकार
समीक्षाएँ
पर्यटन
जीव-जन्तु और वनस्पति
अन्य
कैनरी द्वीपसमूह
कैनरी द्वीपसमूह स्पेन द्वारा नियंत्रित द्वीपों का एक समूह है जो अफ़्रीका के उत्तरपश्चिमी छोर से आगे अंध महासागर में स्थित है। प्रशासनिक दृष्टि से यह स्पेन का एक स्वायत्त समुदाय है, जो लगभग एक राज्य जैसा दर्जा रखता है। इस द्वीपसमूह में (बड़े से छोटे) यह द्वीप आते हैं: तेनरीफ़ (Tenerife), ग्रान कानारिया (Gran Canaria), फ़्वेरतेवेन्तूरा (Fuerteventura), लान्सारोते (Lanzarote), ला पाल्मा (La Palma), ला गोमेरा (La Gomera), ला ईएरो (La Hierro), ला ग्रासीओसा (La Graciosa), आलेग्रान्सा (Alegranza), मोन्तान्या क्लारा (Montaña Clara), रोक दॅल एस्ते (Roque del Este), रोक दॅल ओएस्ते (Roque del Oeste) और इस्ला दे लोबोस (Isla de Lobos)।
इस प्रदेश की दो राजधानियाँ हैं: तेनरीफ़ के द्वीप पर स्थित सान्ता क्रूस दे तेनरीफ़ (Santa Cruz de Tenerife) और ग्रान कानारिया द्वीप पर स्थित लास पालमास दे ग्रान कानारिया (Las Palmas de Gran Canaria)। तेनरीफ़ पर पिको देल तेइदे (Pico del Teide) नाम का ज्वालामुखी स्थित है जो आकार में विश्व का तीसरा सब से बड़ा ज्वालामुखी है।
मनुष्यों के आगमन से पहले इन द्वीपों पर कुछ अद्भुत जानवर रहा करते थे, जिनमें एक तीन फ़ुट बड़ी छिपकली और एक किलो के वज़न वाला दुम-से-सिर तक एक मीटर से भी लम्बा चूहा शामिल थे। इन द्वीपों पर फ़ोनीशिया, प्राचीन यूनान और कार्थेज जैसी प्राचीन सभ्यताओं के नाविक कभी-कभी आ जाते थे। रोमन इतिहासकारों का मानना है कि उनके नाविकों को यहाँ मनुष्यों के कोई निशान नहीं मिले, जबकि कार्थेज के नाविकों का कहना था के उन्होने यहाँ बड़ी इमारतों के खण्डर देखे। जब यूरोप के लोग इन द्वीपों पर पहुँचे तो यहाँ उन्हें कुछ आदिवासी बसे हुए मिले, जिन्हें "गुआंचे" (Guanche) कहा जाने लगा। यह अभी अज्ञात है कि यह लोग इन द्वीपों पर कैसे पहुँचे और इनका इतिहास क्या है। आनुवंशिकी (यानि जॅनॅटिक्स) और भाषावैज्ञानिक अध्ययन से पता चला है कि कुछ गुआंचे लोग उत्तर अफ़्रीका में रहने वाले बर्बर लोगों से सम्बंधित थे।
महत्वपूर्ण बात यह है कि, पूजा कि वर्जिन कैंडेलेरिया ("Virgen de Candelaria") कैनरी द्वीप के संरक्षक संत के द्वीपसमूह में मौजूद है। हर साल तेनरीफ़ के द्वीप पर बासीलीक के लिए तीर्थ. एक अन्य महत्वपूर्ण त्योहार आनंदोत्सव, सबसे महत्वपूर्ण है तेनरीफ़ में आयोजित किया जाता है.
नाइजर
नाइजर ( या ); फ्रेंच में ) अफ़्रीका का एक देश है। इसका नाम नाइजर नदी से पड़ा है। नाइजर की सीमा सात देशों से मिलती है, इसमें माली, अल्जीरिया, लीबिया, चाड, नाईजीरिया, बेनिन और बुर्किना फासो शामिल है।
नवीनचन्द्र रामगुलाम
नवीनचन्द्र रामगुलाम (जन्म: १४ जुलाई १९४७) मारिशस पूर्व प्रधानमंत्री और लेबर पार्टी के नेता हैं।
वात
समस्‍त शरीर में व्‍याप्‍त वायु का विशिष्‍ट स्‍थान पक्‍वाशय, मलाशय, स्‍थूलांत्र कहा जाता है। यह वातिक रोगों का प्रमुख स्‍थान है। वायु की उतपत्ति मलाशय से है। पक्‍वाशय से वायु उतरकर बस्ति, कमर, जांघ, पैर, अस्थियों, उत्‍तर गुहा, मलाशय में फैल जातीं हैं।
अनिरुद्ध जगन्नाथ
अनिरुद्ध जगन्नाथ (जन्म: 29 मार्च 1930) मॉरिशस के राजनीतिज्ञ हैं जो मॉरिशस के प्रधानमंत्री और राष्ट्रपति दोनों पदों पर रहे हैं। वो वर्ष 2003 से 2012 तक देश के राष्ट्रपति थे। इससे पहले भी वो देश के प्रधानमन्त्री भी रह चुके हैं। जगन्नथ भारतीय मूल के हैं।
जगन्नाथ को प्रथम प्रवासी भारतीय सम्मान से नवाज़ा गया था। जगन्नाथ मॉरिशस में मूवमेंट सोशलिस्ट मिलिटेंट पार्टी के नेता हैं। वह बतौर आईएफ़बी प्रत्याशी पहली बार 1963 में संसद के लिए चुने गए। इसके बाद वह 1965 में ऑल मॉरिशस हिंदू कांग्रेस के सदस्य बने। सन् 1965-66 में शिवसागर रामगुलाम की सरकार में उन्हें विकास राज्य मंत्री बनाया गया और नवम्बर 1966 में वे श्रम मंत्री बने। जगन्नाथ 1970 में मूवमेंट मिलिटेंट मॉरिसिएन में शामिल हो गए और उसके पश्चात उसी दल के नेता बने। वह 1976 में हुए चुनाव में जीते और विपक्ष के नेता चुने गए। वर्ष 1982 में वह भारी जीत के साथ प्रधानमंत्री चुने गए। उनकी सरकार ने देश के आर्थिक, सामाजिक, सांस्कृतिक और राजनीतिक ढाँचे में परिवर्तन लाने के लिए कार्य आरम्भ किया लेकिन नौ माह में ही सरकार गिर गई। इसके बाद 20 अगस्त 1983 को देश में पुनः चुनाव हुआ जिसमें जगन्नाथ ने पुनः सफलता प्राप्त की। इस बार उन्होंने देश को औद्यौगीकरण की ओर अग्रसर किया। 1985 में नशीली दवाओं की तस्करी में सांसदों के पकड़े जाने के कारण जगन्नाथ ने विधानसभा भंग कर दी। फलस्वरूप 30 अगस्त 1987 को देश में पुनः आम चुनाव करवाये गये। इन चुनाओं में भी जगन्नाथ ने भारी सफलता प्राप्त की।
मॉरिशस में वो जगन्नाथ परिवार के कुलपुरुष हैं। जगन्नाथ का विवाह सरोजिनी बल्लाह से 18 दिसम्बर 1957 में हुआ और उनकी दो संतान हैं: परावीन्द और शालिनी।अनिरुद्ध जगनाथ अहीर यदुवंशी जाति के है और परावीन्द देश के पूर्व वित्त मंत्री हैं और वर्तमान में मोका और क्वार्टर-मिलितैरे निर्वाचन क्षेत्र से संसद सदस्य हैं। परावीन्द मिलिटेंट समाजवादी आंदोलन (Militant Socialist Movement) के नेता हैं और उनका विवाह कबिता रामदानी से हुआ। जगन्नाथ की पुत्री शालिनी भी विवाहित हैं। जगन्नाथ के नाती-पौत्रों की संख्या पाँच है: अनुषा, दिव्या, सोनिका, सोनाली और सारा।
शिवसागर रामगुलाम
सर शिवसागर रामगुलाम (१८ सितम्बर १९०० - १५ दिसम्बर १९८५) मारिशस के प्रथम मुख्यमंत्री, प्रधानमंत्री एवं छठे गवर्नर-जनरल थे।
वे १९६१ से १९८२ तक प्रधान मन्त्री थे। वे हिन्दू धर्म के अनुयायी, हिन्दी भाषा के पक्षधर और भारतीय संस्कृति के पोषक थे। उनके कार्यकाल में हिन्दी के पठन-पाठन में बहुत प्रगति हुई। विपरीत परिस्थितियों और अभाव के रहते हुए भी उन्होंने हिन्दी के विकास में कोई कमी नहीं रखी। उन्होने ही सर्वप्रथम विश्व हिन्दी सचिवालय की स्थापना का विचार दिया था। उनके पुत्र नवीनचन्द्र रामगुलाम भी प्रमुख राजनयिक हैं।
शिवसागर रामगुलाम को उनके माता-पिता बचपन में 'केवल' कहकर बुलाते थे। उनका जन्म १८ सितम्बर १९०० को मॉरीसस के बेल रीव (Belle Rive) में हुआ था जो कोईरी (कुशवाहा)जाति के थे। पिता का नाम मोहित रामगुलाम था जो भारतीय प्रवासी श्रमिक थे। मोहित रामगुलाम ने 'बासमती रामचरन' नामक एक नवयुवती विधवा से विवाह किया जिनके दो पुत्र हुए, नक्छेदी हीरामन और रामलाल रामचरन।
शिवसागर रामगुलाम का बचपन भारतीय संस्कृति, दर्शन और हिन्दी वातावरण में स्थानीय 'बैठका' में हुई।
पोर्ट लुई
पोर्ट लुई मॉरीशस, की राजधानी है। हिन्द महासागर के तट पर स्थित यह मॉरीशस का सबसे बड़ा शहर और प्रमुख बंदरगाह है। यह यहाँ के पोर्ट लुई जिले मे स्थित है। २००३ की जनगणना के मुताबिक इसकी जनसंख्या 147688 है। इसकी स्‍थापना फ्रैंच गवर्नर माहे डी लेबरडोनेयर ने 1735 में की थी। मुख्‍य चौराहे से थोडी दूरी पर प्‍लेस डी आर्म्‍स में फ्रैंच शासन के समय की कुछ पुरानी इमारतें हैं। इसमें गवर्नर हाउस और म्‍यूनिसिपल थिएटर भी शामिल हैं जिनका निर्माण 18वीं शताब्‍दी में किया गया था। यहां पर दो चर्च और एक मस्जिद है। पोर्ट लुइस में सुप्रीम कोर्ट और नेशनल हिस्‍ट्री म्‍यूजियम भी है। इसके अलावा यहां पर मास्‍क संग्रहालय भी है। इस संग्रहालय में अफ्रीका, अमेरिका, एशिया-ओशियाना क्षेत्र में रहने वाली जनजातियों से संबंधित मास्‍क प्रदर्शित किए गए हैं।
6574 हैक्‍टेयर में फैले इस पार्क का निर्माण 1994 में मॉरिशस के जंगलों को बचाने के उद्देश से किया गया था। यह पार्क सैलानियों को खूबसूरत प्राकृतिक नजारे और अदभूत पौधे व पक्षियों को करीब से देखने का मौका देता है। चसेकेओस या क्‍यूरपाइप से ला मैरी और मारे ऑक्‍स वेकेओस के रास्‍ते यहां आसानी से पहुंचा जा सकता है। ली पेट्रिन में पर्यटन सुचना केंद्र बनाया गया है जहां पर पिकनिक की सुविधाएं भी मुहैया कराई जाती हैं। इस राष्‍ट्रीय उद्यान में पैदल चलने के लिए रास्‍ते बनाए गए हैं जिनमें से एक रास्‍ता इस द्वीप की सबसे ऊंची चोटी ब्‍लैक रिवर पीक तक जाता है।
इस उद्यान की स्‍थापना 300 साल पहले फ्रेंच गवर्नर ने की थी। यहां अनेक दुर्लभ प्रजाति के पौधे देखे जा सकते हैं। इनमें विशाल विक्‍टोरिया लिली भी शामिल है। साम्राज्‍यवादी शासन के दौरान इस उद्यान में बागवानी से संबंधित रिसर्च की जाती थीं। पोर्ट लुइस से यहां के लिए नियमित रूप से बसें चलती हैं।
यह मॉरिशस का प्रमुख पर्यटक स्‍थल है। यह मॉरिशस के उत्‍तर पश्चिमी तट पर स्थित है। यह बहुत ही खूबसूरत जगह है जहां दिन-रात रौनक रहती है। यहां का मुख्‍य आकर्षण यहां का समुद्र और उसके किनारे की सफेद रेत है जो इसे पर्यटकों के बीच लोकप्रिय बनाती हैं। ग्रैंड बे में स्‍कूबा डाइविंग, स्‍नोर्कलिंग जैसे वॉटर स्‍पोर्ट्स का आनंद भी उठाया जा सकता है। ग्रैंड बे अपने यहां की मार्किट के लिए भी जाना जाता है। इस बाजार का फैशन और सुविधाएं सैलानियों को पसंद आती हैं। इस मार्किट का मुख्‍य आकर्षण यहां मिलने वाला हस्‍तशिल्‍प का सामान है।
कसेला पक्षी उद्यान मॉरिशस के रिवेयर नोयस जिले में स्थित है। 25 एकड़ में फैला यह उद्यान रैंपर्ट माउंटेन के किनारे बसा है। इस पार्क में अफ्रीका, एशिया, ऑस्‍ट्रेलिया से लाए गए पक्षियों की करीब 140 प्रजातियां रखी गई हैं। इसमें लंबी गर्दन वाला गुलाबी कबूतर भी शामिल है जो लुप्‍त होने की कगार पर है। इस उद्यान में एक छोटा सा चिडि़याघर भी है जहां बाघ, बंदर, हिरन देखे जा सकते हैं। यहां पर एक झील भी है। यह उद्यान सुबह 9 बजे से शाम 5 बजे तक खुला रहता है। पार्क में रेस्‍टोरेंट भी है। जहां आप खाने पीने का मजा ले सकते है।
इस संग्रहालय की स्‍थापना 1991 में मॉरिशस में रहने वाले भारतीयों की बौद्धिक विरासत को सुरक्षित रखने के उद्देश्‍य से की गई थी। इस संग्रहालय में भारतीयों के मॉरिशस में बसने से संबंधित अभिलेख रखे गए हैं। यह संग्रहालय मॉरिशस म्‍यूजियम काउंसिल एक्‍ट 2000 के अंतर्गत आता है। इसका संचालन महात्‍मा गांधी संस्‍थान द्वारा किया जाता है। यह संग्रहालय सुबह 9 बजे से शाम 4 बजे तक खुला रहता है और रविवार व राष्‍ट्रीय अवकाश के दिन बंद रहता है।
पित्‍त
शरीर में पित्‍त अग्नि का प्रतिनिधि है। भोजन का पाक और आहार के तत्‍वों का विघटन करके रस धातुओं आदि को रूप देता है, जिससे धातुयें पुष्‍ट होती है। पित्‍त द्वारा रक्‍त, त्‍वचा आदि अंगों को रंजक वर्ण प्रदान किया जाता है। पित्‍त हृदय पर स्थिति श्‍लेष्‍मा को दूर करता है। अपक्‍व अवस्‍था मे पित्‍त शरीर में अम्‍ल और अम्‍लपित्‍त जैसी तकलीफें पैदा करता है।आयुर्वेद
कफ
शरीर का स्‍नेहन, आर्दता, स्निग्‍धता, संधियों का बन्‍धन तथा जोड़ना, अंगों को दृढ़ एवं अशिथिल रखना, शरीर का प्राकृतिक गुरता, भराव, पूरण और बुद्घि, तर्पण अथवा तरावट, ब्रणों का भरना और पूरना, वीर्यवत्‍ता, बल, पुष्टि, उत्‍साह, क्षमा, सहिष्‍णुता, मानसिक स्‍थिरता, धृति, ज्ञान, विवेक, अलोलुपता आदि सामान्‍य कार्य हैं।आयुर्वेद
मालागासी भाषा
मलगासी () माडागास्कर देश की भाषा है। यह ऑस्ट्रोनीशियाई भाषा परिवार की मलय-पोलेनीशियाई शाखा की सदस्या है और इसका अफ़्रीका की अन्य भाषाओं से कोई सम्बन्ध नहीं है। माडागास्कर की अधिकांश जनता, जो मालागासी समुदाय का भाग है, इसे पहली भाषा के रूप में प्रयुक्त करती है, वहीं दुनिया के दूसरे कोनों में रहने वाले मालागासी प्रवासी भी इस भाषा को बोलचाल में इस्तेमाल करते हैं। माडागास्कर की लगभग पूरी आबादी, यानि क़रीब १.५ करोड़ लोग, मालागासी को अपनी मातृभाषा के रूप में प्रयोग करते हैं।
तीसरी से दसवी शताब्दी ईसवी काल में मालागासी लोगों के पूर्वजों ने आधुनिक इण्डोनेशिया व मलेशिया के बोर्नियो द्वीप से नौकाएँ लेकर हिन्द महासागर पार किया और माडागास्कर में आ बसे। उस काल में संस्कृत मलय द्वीपसमूह (जिसका बोर्नियो भाग है) में ज्ञान व धर्म की भाषा थी। जब मालागासी लोगों के पूर्वजों ने महासागर पार करा, वे अपने साथ संस्कृत के लगभग ३५ शब्द भी ले आये जो कुछ बदलकर आज भी मालागासी भाषा में मिलते हैं। इनमें करोड़ संख्या के लिये संस्कृत का शब्द "कोटि" है, जो मालागासी में "कति" बन गया है। इसी तरह वैशाख (अप्रैल-मई) बदल गया है और अधुनिक मालागासी में अप्रैल को "साका मासय" और मई को "साका वे" कहा जाता है।
मार्क रावलोमनना
मेडागास्कर के राष्ट्रपति मार्क रावलोमनना (1949-) हैं।
चार्ल्स राबेमनन्जर
मेडागास्कर के प्रधान मन्त्री चार्ल्स राबेमनन्जर हैं।
अण्टीगुआ और बारबूडा
अण्टीगुआ और बारबूडा (; उत्तर अमेरिका महाद्वीप में केरिबियन क्षेत्र में एक द्वि-द्वीपिय है। यह कैरिबियन सागर और अन्ध महासागर के बीच स्थित है।